stanford-oval/wikipedia huggingface dataset:
נינג'ה ישראל 2021
אליפות האולסטארז 2021 > הגמר

הגמר שודר בתאריך 31 במרץ 2021.
אליפות האולסטארז 2021 > הגמר > חוקים

בשלב זה התקיים מרוץ שליחים קבוצתי. בכל קבוצה כל אחד משלושת חברי הקבוצה התמודד מול מכשולים אחרים. חבר אחד התמודד מול שלושת המכשולים הראשונים, חבר שני התמודד מול שני המכשולים של צד A והחבר השלישי התמודד מול שני המכשולים של צד B והקיר. הקפטנים קבעו מי מהקבוצה שלהם התמודד מול אילו מכשולים. אם מתמודד נפל לבריכה במהלך מרוץ השליחים, הבא במקומו נכנס אחריו והתחיל מאותו המכשול שבו נפל חברו (אם המתמודד השלישי נפל, המתמודד הראשון נכנס אחריו). המתמודדים היו חייבים לסיים את המסלול גם אם שלושתם נפלו למים. הקבוצה שסיימה את המסלול בזמן הכי מהיר זכתה בגביע האולסטארז.
אליפות האולסטארז 2021 > הגמר > תוצאות

| סדר הקבוצות | קבוצה | שם המתמודד | המכשולים אותם צריך לעבור> המכשולים אותם היה אמור לעבור | המכשולים אותם צריך לעבור> המכשולים אותם בסופו של דבר נאלץ לעבור | תוצאת המתמודד | זמן | מקום |
| --- | --- | --- | --- | --- | --- | --- | --- |
| 1 | קבוצת מרנץ | סבטה חורין | שלושת המכשולים הראשונים | שלושת המכשולים הראשונים | נפלה בג'ונגל החבלים | 3:43 | 3 |
| 1 | קבוצת מרנץ | טל קלפפר | צד A | ג'ונגל החבלים, הגשר השבור וצד A | סיים את כל המכשולים אותם היה צריך לעבור | 3:43 | 3 |
| 1 | קבוצת מרנץ | גיל מרנץ | צד B והקיר | צד B והקיר | סיים את כל המכשולים אותם היה צריך לעבור | 3:43 | 3 |
| 2 | קבוצת בן יוסף | סול בוסיאן | שלושת המכשולים הראשונים | שלושת המכשולים הראשונים | נפל בגשר השבור | 2:58 | 1 (זוכת גביע האולסטארז) |
| 2 | קבוצת בן יוסף | אמור פז | צד A | הגשר השבור וצד A | נפלה בגשר השבור | 2:58 | 1 (זוכת גביע האולסטארז) |
| 2 | קבוצת בן יוסף | יוסי בן יוסף | צד B והקיר | מהגשר השבור עד סוף המסלול | סיים את כל המכשולים אותם היה צריך לעבור | 2:58 | 1 (זוכת גביע האולסטארז) |
| 3 | קבוצת שמלא | דנה תייר | שלושת המכשולים הראשונים | שלושת המכשולים הראשונים | סיימה את כל המכשולים אותם הייתה צריכה לעבור | 3:12 | 2 |
| 3 | קבוצת שמלא | יובל שמלא | צד A | צד A | סיים את כל המכשולים אותם היה צריך לעבור | 3:12 | 2 |
| 3 | קבוצת שמלא | שלמה ויצמן | צד B והקיר | צד B והקיר | סיים את כל המכשולים אותם היה צריך לעבור (באיחור) | 3:12 | 2 |
מדרוג

| פרק | פרק | תאריך שידור מקורי | נתוני צפייה> א. צפייה | נתוני צפייה> מס' צופים | מקור |
| --- | --- | --- | --- | --- | --- |
| 1 | מי יהיה הנינג'ה של ישראל? | 26 בספטמבר 2020 | 24.1% | 704,000 |  |
| 2 | הנינג'ה השתקן | 3 באוקטובר 2020 | 23.2% | 714,000 |  |
| 3 | קרב השיאנים | 10 באוקטובר 2020 | 23.7% | 683,000 |  |
| 4 | דרמה על המסלול | 14 באוקטובר 2020 | 20.3% | 530,000 |  |
| 5 | אלוף הטיפוס החדש | 17 באוקטובר 2020 | 21.3% | 626,000 |  |
| 6 | מסלול ביד אחת | 21 באוקטובר 2020 | 20.6% | 545,000 |  |
| 7 | הנוקמים של ספיידי | 24 באוקטובר 2020 | 22.2% | 582,000 |  |
| 8 | ספיידרמן vs הסטפר | 28 באוקטובר 2020 | 19.1% | 497,000 |  |
| 9 | האלופה החדשה מגיעה | 31 באוקטובר 2020 | 18.1% | 516,000 |  |
| 10 | נקמת החנוניג'ות | 3 בנובמבר 2020 | 17.4% | 426,000 |  |
| 11 | ההצלה של ירדן | 4 בנובמבר 2020 | 19.4% | 502,000 |  |
| 12 | המבחן של דין מירושניקוב | 7 בנובמבר 2020 | 20.7% | 545,000 |  |
| 13 | מקצה הגלדיאטורים | 11 בנובמבר 2020 | 17% | 439,000 |  |
| 14 | יוסי נגד השעון | 14 בנובמבר 2020 | 18.3% | 528,000 |  |
| 15 | תקווה אולימפית במסלול | 17 בנובמבר 2020 | 20.5% | 509,000 |  |
| 16 | נינג'ות בני 17 | 18 בנובמבר 2020 | 16.4% | 450,000 |  |
| 17 | שובה של הסחרחרה | 23 בנובמבר 2020 | 19.7% | 545,000 |  |
| 18 | מקורבי רה"מ על המסלול | 24 בנובמבר 2020 | 17.1% | 429,000 |  |
| 19 | הדס כהן וגיל מרנץ | 25 בנובמבר 2020 | 16.4% | 455,000 |  |
| 20 | מתקפת הבאזרים | 26 בנובמבר 2020 | 16.9% | 432,000 |  |
| 21 | התלמיד ינצח את המאמן? | 30 בנובמבר 2020 | 16.5% | 440,000 |  |
| 22 | אדם נגד אדם | 1 בדצמבר 2020 | 16% | 404,000 |  |
| 23 | החיילים עולים למסלול | 2 בדצמבר 2020 | 15.6% | 397,000 |  |
| 24 | משפחת שמלא | 3 בדצמבר 2020 | 17.1% | 460,000 |  |
| 25 | שובו של יובל שמלא | 6 בדצמבר 2020 | 17.5% | 509,000 |  |
| 26 | הדרמה של גיל מרנץ | 10 בדצמבר 2020 | 16.6% | 463,000 |  |
| 27 | קרב ה-VIP | 12 בדצמבר 2020 | 17.4% | 469,000 |  |
| 28 | בדרך לחצי הגמר | 17 בדצמבר 2020 | 16.7% | 460,000 |  |
| 29 | הקרב על חצי הגמר | 19 בדצמבר 2020 | 17.9% | 488,000 |  |
| 30 | חצי הגמר הראשון | 26 בדצמבר 2020 | 19.4% | 531,000 |  |
| 31 | הנס של עומר | 29 בדצמבר 2020 | 21% | 540,000 |  |
| 32 | המוט הטלסקופי | 2 בינואר 2021 | 20% | 538,000 |  |
| 33 | הנינג'ה המהיר בישראל | 5 בינואר 2021 | 20.3% | 607,000 |  |
| 34 | אדם נגד סולם הסלמון | 9 בינואר 2021 | 18.3% | 555,000 |  |
| 35 | מרנץ מול שמלא | 16 בינואר 2021 | 22.6% | 722,000 |  |
| 36 | שמלא סוגר את חצי הגמר | 23 בינואר 2021 | 21.4% | 656,000 |  |
| 37 | גמר 2021 - חלק 1 | 30 בינואר 2021 | 20.5% | 631,000 |  |
| 38 | גמר 2021 - חלק 2 | 31 בינואר 2021 | 19.8% | 580,000 |  |
| 39 | גמר נינג'ה ישראל 2021 | 6 בפברואר 2021 | 23.3% | 711,000 |  |
| 40 | אליפות האולסטארס | 22 במרץ 2021 | 13.1% | 380,000 |  |
| 41 | אליפות האולסטארס - ההכרעה | 31 במרץ 2021 | 13.6% | 350,000 |  |
↑  במגזר היהודי
↑  באוכלוסייה הכללית
יהודה שביב

| --- | --- |

 לידה:  18 במאי 1941 
 פטירה:  21 בדצמבר 2018 (בגיל 77) 
 מדינה:  ישראל 
 תקופת הפעילות:  ? – 21 בדצמבר 2018 
 רבותיו:  הרב חיים יעקב גולדוויכט
 
הרב יהודה שביב (כ"א באייר ה'תש"א, 18 במאי 1941 – י"ג בטבת ה'תשע"ט, 21 בדצמבר 2018) היה רב ישראלי ששימש כר"מ בישיבת הר עציון, עורך כתב העת תחומין, מעורכי כתב העת מעלין בקודש, עורך ומחבר ספרים רבים.
ביוגרפיה

למד בישיבת כרם ביבנה אצל רבו הרב חיים יעקב גולדוויכט, ובשנת תשכ"ט הצטרף לישיבת הר עציון, כר"מ מחזור א' של הישיבה. מאז ועד שנת תשס"ג, כיהן הרב שביב כר"מ בישיבה. לימד גם עשרות שנים במכון להכשרת מורים שליד ישיבת הר עציון (לימים המכללה האקדמית הרצוג).
הרב שביב ייסד, יחד עם הרב ישראל רוזן, הרב איתמר ורהפטיג והרב אורי דסברג, את כתב העת תחומין והם שימשו כעורכיו הראשיים. כמו כן, שימש אחד משלושת עורכיו הראשיים של כתב העת מעלין בקודש. במשך מספר שנים ערך את כתב העת שנה בשנה.
ההדיר מחדש בשנת תשע"ג את פירוש דון יצחק אברבנאל על התורה.
הרב שביב פרסם מאמרים, שיעורים וספרים רבים במגוון נושאים, מתנ"ך, מחשבה והלכה ועד תלמוד. מאמריו התפרסמו במשך השנים בכתבי עת רבים, בהם: שמעתין, סיני, המעין, עלון שבות, אמונת עתיך, אור המזרח, תחומין, בית אהרן וישראל, מחשבת, אסיא, נטיעות הארץ, ביכורי הארץ, ברקאי, מורשה, מעלין בקודש, מרחבים וגוילין.
ספריו

מסיני בא - עיונים בפרשות השבוע. 460 עמ'. בהוצאת מוסד הרב קוק.
במקהלות ברכו - לימוד מובנה של מצוות הקהל החל מהמקורות בשילוב מאמרים הגותיים ובירור הלכתי באופן קיומה בימינו. 192 עמ'. בהוצאת מכון לרבני יישובים.
לחדשיו יבכר - למהותם של חודשי השנה. בהוצאת צור-אות. ירושלים. 159 עמ'.
הד חוזר - אמרות, רעיונות ופרפראות סביב פרשות השבוע. תשע"ב. 248 עמ'.
בציר אביעזר - עיונים בסוגיות חברה ובמלאכות שבת. 362 עמ'. בהוצאת מכון צומת. תש"נ.
עת לשמוח - דרשות לשמחות. 126 עמ'. תשס"ג.
יסוד המעלה - עיונים בשירי המעלות בתהילים. בהוצאת המכון להכשרת מורים שליד ישיבת הר ציון הוצאת תבונות. 230 עמ'. שנת 1986
דורש בציון - דרשות לפרשות השבוע.375 עמ'.
חזון למועד - דרשות למועדים ולימים טובים. 327 עמ'. תשמ"ח.
בין הפטרה לפרשה - על הקשרים בין ההפטרות לפרשות השבוע ולמועדי השנה. 246 עמ'.
תורה ותעודה - חינוך והוראה בתלמוד. 324 עמ'. בהוצאת המכון לרבני יישובים קריית ארבע. תשס"ז.
בדרך אבות - עיונים במסכת אבות. 278 עמ'. בהוצאת מכון צומת תשס"ו.
להוראת מסכת ברכות - סדר ותבנית במשנה - יחידות לימוד והוראה. 207 עמ'. בהוצאת משרד החנוך והתרבות - המחלקה להכשרת עובדי הוראה - המכון לתכנון למודים.
יודוך אחיך - קובץ מאמרים מלוקטים מ"דף קשר", עלון ישיבת הר עציון לתלמידיה בצה"ל, מוגש לרב יהודה שביב במלאת שלושים וחמש שנות חינוך והוראה בישיבת הר עציון. הוצאת ישיבת הר עציון, תשס"ד. 224 עמ'.
ספרים שערך

שיח יצחק - ספר זיכרון לזכר יצחק לביא. 445 עמ'.
ממלכת כהנים וגוי קדוש - קובץ מאמרים לנשמת דוד כהן. 419 עמ'.
בצומת התורה והמדינה - מבחר מאמרים מתוך קובצי התורה והמדינה בעריכה מחודשת. 2 כרכים בהוצאת מכון צומת. תשנ"א.
דברים שיש להם שיעור - עיונים ובירורים במצות כיבוד אב ואם לע"נ יהונתן דבירי. 508 עמ'.
באר מים חיים - תלמוד תורה: אסופת מאמרים: זיכרון למרן ראש הישיבה הרב חיים יעקב גולדוויכט. 474 עמ'.
קומו ונעלה - אסופת מאמרים וקריאות בעניין הר הבית בזמננו. 335 עמ'. בהוצאת מכון צומת. תשס"ג.
נרקיס (גופן)

חמישה מגופניו של צבי נרקיס
נרקיס היא משפחת גופנים שעיצב המעצב הגרפי צבי נרקיס.
רקע

בשנות ה-50 של המאה ה-20 פורסמו בישראל מספר גופנים עבריים חדשים לדפוס והם קורן, דוד, הדסה והצבי. כל אחד פותח על ידי מעצב אחר. עם זאת לא הייתה בנמצא משפחת גופנים המכילה וריאציות שונות של אותה האות עבור שימושים שונים, כפי שהיה קיים בלועזית, (לכותרות, לטקסט ארוך, לטקסט רציף ארוך, לטקסט מודגש, לעיתון ולספר וכדומה). לפיכך לקח על עצמו המעצב הגרפי צבי נרקיס לעצב משפחה רבת-גופנים שתכיל סוגי אות שונים שיוכלו לחיות זה בצד זה ללא צרימה (בין אות רגילה למודגשת למשל, בין כותרת לגוף הטקסט וכו').
הגופנים במשפחת הנרקיסים

ב-1958 סיים נרקיס את עיצוב האות הראשונה: נרקיס בלוק תוך מספר שנים עוצבו עוד שש סדרות אות "בלוק". שלוש לטקסט רציף: מודגש, חצי מודגש וצר חצי מודגש והשאר עבור כותרות.
כל אותיות נרקיס בלוק בנויות מצורות גאומטריות פשוטות (ריבוע, עיגול ומשולש), בדגש על קריאות גבוהה ובהשפעת אותיות עבריות עתיקות שנמצאו חקוקות באבן או משובצות בפסיפסים בארץ ישראל.
נרקיס בלוק היא בעלת קריאות גבוהה גם בגודל כתב זעיר ולכן הפכה להיות פופולרית בטפסים ממשלתיים ואחרים. כמו כן משמשת אות ה"בלוק" בפרסומות, עלונים ומגזינים.
עיצוב סדרת האותיות להדפסת ספרים הושפע מכתבי יד ספרדיים. בשנת 1965 נרכשה הסדרה על ידי חברת לינוטייפ למכונות סדר הדפוס שלה כאות העברית החדשה ונקראת מאז נרקיס-ליינוטייפ. ב־1968 יצא לאור הספר הראשון שסודר באות נרקיס, "מלאכת המשכן" מאת משה לוין. בעיקר התחבבה האות להדפסת ספרי ילדים.
צבי נרקיס המשיך בפיתוח סדרות גופנים עבור צרכים שונים כגון הצורך לשלב מספר גופנים באותו עמוד (לצורך הפרדה בין טקסט לציטוט, שילוב הוראות ותוכן, הערות שוליים ועוד). כך פותחו נרקיס תם (על בסיסו פותח גופן אריאל בעברית), נרקיס חדש, נרקיסים, ונרקיס חן. עבור כל אחד פותח גופן מלא של כ־120 תווים ובתוכם אותיות, אותיות דגושות, ניקוד מלא, ספרות, סמני פיסוק דק ולכל גופן פותחו מספר סוגי אות: ספר, בינוני, שמן, צר וכדומה.
גופנים נוספים בסדרה: נרקיס שולמית, נרקיס רותי, נרקיס יאיר, נרקיס אסף, נרקיס שמעון, נרקיס טקסט, נרקיס קלאסי ונרקיס גזית.
הפצת הגופן

עד לשנת 2019, הופצו הגופנים על ידי חברת מסטרפונט. החל משנת 2019, מופצים הגופנים על ידי חברת פונטף, במהדורות חדשות.
אותיות נרקיס על שטר שקל חדש: נרקיס חדש (בכיתוב הגדול) ונרקיס תם (בכיתוב הקטן)
ירדן דנן

| --- | --- |
אין תמונה חופשית
 לידה:  3 במאי 1997 (בת 27) בן שמן, ישראל
 עמדה:  קלעית
 גובה:  1.79 מטר
 מספר:  8
 קבוצות כשחקנית
 2012–2013   2013–2014   2014–2015   2015–2017   2017–2019    2019–2020   2020–2021   2021–2022   2022–2024   2024–:  אליצור רמלה   הפועל ראשון לציון  אליצור חולון   אוניברסיטת וויבר סטייט (אנ')   מכללת אקארד (אנ')   אליצור רמלה  מכבי בנות אשדוד   אליצור חולון   אליצור רמלה   הפועל לב ירושלים
 הישגים כשחקנית
 אליפות המדינה (2012/13, 2022/23, 2023/24)
 
ירדן דנן (נולדה ב-3 במאי 1997) היא כדורסלנית ישראלית, המשחקת בעמדת הקלעית בהפועל לב ירושלים.
ביוגרפיה

דנן נולדה וגדלה בבן שמן. החלה לשחק כדורסל מגיל 8 בשוהם אצל אביה מאמן הכדורסל מיקו דנן. בהמשך עברה לשחק באליצור רמלה ובהפועל ראשון לציון. בעונת 2010/11 זכתה עם הפועל ראשון לציון באליפות המדינה לילדות.
בתיכון שיחקה בקריית שרת חולון בליגת העל לתיכונים. בעונת 2014/2015 זכתה עם הקבוצה באליפות בתי הספר התיכונים אחרי ניצחון בגמר על הגימנסיה הריאלית. במשחק קלעה דנן 19 נקודות ונבחרה לשחקנית המצטיינת MVP של המשחק והעונה כולה. בהמשך יצאה עם הקבוצה לאליפות העולם לבתי ספר תיכוניים ISF (אנ'), שם נבחרה דנן לחמישיית הטורניר.
קריירה מקצועית

בעונה 2012/13 שיחקה לראשונה בליגת העל בקבוצת אליצור רמלה. בעונה זו זכתה עם הקבוצה באליפות המדינה בכדורסל נשים. בעונת 2013/14 עברה לשחק בקבוצת הפועל ראשון לציון. בעונת 2014/15 חתמה דנן בקבוצת אליצור חולון. בתום העונה יצאה לשחק בארצות הברית ב NCAA באוניברסיטת וובר סטייט (אנ') ומכללת אקרד (אנ').
בעונת 2019/20 חזרה לארץ וחתמה בקבוצת אליצור רמלה. הליגה הופסקה באותה עונה עקב משבר הקורונה כאשר הקבוצה ממוקמת במקום השלישי. דנן קלעה 7.1 נקודות (43% מהשלוש) ולקחה 3.1 ריבאונדים בממוצע למשחק. דנן זכתה בתואר קלעית השלשות של העונה. בעונת 2020/21 חתמה בקבוצת מכבי בנות אשדוד. בעונת 2021/22 חזרה דנן לקדנציה שנייה באליצור חולון.
בעונת 2022/23 חזרה דנן לאליצור רמלה לקדנציה שלישית, תחת שירה העליון שאימנה אותה בהפועל ראשלצ, דנן אמרה במעמד החתימה "רמלה זה לחזור הביתה גדלתי במועדון הזה. אני שמחה לחזור גם בגלל אוהדי הקבוצה, לטירוף שקיים שם. מבחינתי לבוא ולחוות את הזירה האירופית ולשחק ברמות הגבוהות כפי שבעבר עשיתי עם רמלה". דנן זכתה בשתי אליפויות עם הקבוצה.
בספטמבר 2024 חתמה חוזה לשנתיים בהפועל לב ירושלים.
קריירה מקצועית > נבחרות ישראל

שחקנית נבחרות ישראל הצעירות מגיל טרום קדטיות ועד נבחרת העתודה.

ב-2012 השתתפה באליפות אירופה עד גיל 16 דרג ב'. דנן סיימה את הטורניר עם ממוצע של 7.7 נקודות 2.9 ריבואנדים ו-1.3 אססיטים ואת הטורניר בשנה לאחר מכן סיימה עם ממוצע של 6.2 נקודות 3.6 ריבואנדים ו-1.4 אססיטים.
ב-2014 השתתפה באליפות אירופה עד גיל 20 דרג ב'. את הטורניר סיימה עם ממוצע של 6.2 נקודות 2.6 ריבואנדים ו-0.9 אססיטים.
ב-2015 השתתפה באליפות אירופה עד גיל 18 דרג א'. את הטורניר סיימה עם ממוצע של 6.9 נקודות 3 ריבואנדים ו-0.9 אססיטים.
ב-2016 השתתפה בשנית באליפות אירופה עד גיל 20 דרג ב'. את הטורניר סיימה עם ממוצע של 9 נקודות 6 ריבואנדים ו-1.2 אססיטים. בשנה לאחר מכן השתתפה בשלישית באליפות אירופה עד גיל 20 דרג ב'. את הטורניר סיימה עם ממוצע של 9.3 נקודות 4.3 ריבואנדים ו-1.7 אססיטים.


החל משנת 2019 דנן היא חלק מסגל נבחרת ישראל.
הערות שוליים

↑  לי נוף, ‏הפועל ראשון לציון צירפה את עדי לוקס וירדן דנן, באתר ONE‏, 12 ביוני 2013
↑  רענן וייס, אליצור חולון צירפה את שירה שכט וירדן דנן, באתר ynet, 6 באוגוסט 2014
↑  מהספסל של אליצור רמלה לשחקנית הישראלית הבכירה בכדורסל המכללות האמריקני, באתר holon.mynet,‏ 29 בדצמבר 2017
↑  רענן וייס, כדורסל נשים: ירדן דנן חתמה באליצור רמלה, באתר ynet, 29 במאי 2019
↑  ליאור ברטל, ‏יערה יצחקי: "זאת אליפות עם תחושה חמוצה, לא יצאנו לחגוג", באתר דבר העובדים בארץ ישראל, 26 במרץ 2020
↑  ‏מתחמשת: מכבי אשדוד החתימה ארבע שחקניות, באתר ספורט1, 29 ביוני 2020
↑  איתי קאשי, ‏רכש כפול: אליצור רמלה צירפה שתי ישראליות, באתר ערוץ הספורט, 27 ביוני 2022
↑  ליאור ברטל, ‏ירדן דנן הפכה לבורג מרכזי בעונת האליפות השנייה שלה באליצור רמלה: "קיבלתי את הבמה והצלחתי להוכיח", באתר דבר העובדים בארץ ישראל, 12 במאי 2023
↑  מערכת one, ‏ירדן דנן חתמה לשתי עונות בהפועל לב ירושלים, באתר ONE‏, 11 בספטמבר 2024
קהל עדת ישורון (ניו יורק)

| --- | --- |

 מידע כללי
 סוג:  בית כנסת, קהילה יהודית 
 מיקום:  מנהטן 
 מדינה:  ארצות הברית 
 מייסדים:  יוסף ברויאר 
 הקמה ובנייה
 תקופת הבנייה:  ?–1938
 תאריך פתיחה רשמי:  1938 
 קואורדינטות:  40°51′12″N 73°56′07″W﻿ / ﻿40.8534°N 73.9352°W﻿ / 40.8534; -73.9352
 www.kajinc.org
 he
 
בית הכנסת מבחוץ
בית הכנסת מבחוץ
קהל עדת ישורון (באנגלית: K'hal Adath Jeshurun או בקיצור KAJ), הידוע גם בשם ברויאר'ס (Breuer's), בשכונת וושינגטון הייטס במנהטן, שבניו יורק, היא קהילה חרדית עצמאית, שנוסדה על ידי יהודים מגרמניה. ישנה שלוחה של הקהילה גם בשכונת מונסי, ויש גם בית כנסת יוצאי אשכנז בלייקווד שמתפללים לפי מנהגי הקהילה אבל איננה שלוחת הקהילה באופן רשמי.
היסטוריה

הקהילה נוסדה ב-1938 על ידי פליטים יהודים מגרמניה הנאצית שהיו חברים בקהילת הרב שמשון רפאל הירש בפפד"מ. הקהילה רואה את עצמה כהמשך לקהילת הרב הירש על ידי שמירתה על תורה עם דרך ארץ ומנהגי פפד"מ. בהתחלה, התקיימו מנייני תפילה רק בשבת, אבל בפברואר 1939 הזמינו את הרב יוסף ברויאר לשרת כרבם, ומאז החלו להתקיים מנייני תפילה בכל יום. הקהילה המשיכה להתפתח עד שנות ה-60 של המאה ה-20, ובשיאה היו חברים בה יותר מאלף משפחות. מאז שנות ה-60 ירדה הקהילה בגודלה, כיוון שרוב הילדים של חברי הקהילה לא נשארו בשכונה, אבל הקהילה עדיין ממשיכה לתפקד.
רבני הקהילה

רבה המייסד של הקהילה היה הרב יוסף ברויאר (ה'תרמ"ב, 1882 – ג' באייר ה'תש"ם, 19 באפריל 1980), ששירת כרב הקהילה מ-1939 עד פטירתו.
ב-1958 הביאה הקהילה את הרב שמעון שוואב לשרת לצד הרב ברויאר, והוא כיהן לצידו ולאחריו, עד פטירתו ב-1995.
משנת 1987 כיהן הרב זכריה געללי לצד הרב שוואב, ואחריו עד פטירתו ב-2018.
מאז שנת 2005 מכהן הרב ישראל מנטעל, בתחלה לצד הרב געללי, ומאז פטירת הרב געללי נעשה מרא דאתרא. הביא להתפטרות ראש הקהל כשאמר ששיטת "תורה עם דרך ארץ" אינה תקפה כיום, ועורר מחאה מצד הפרנסים בטענה שהוא מזניח את לימודי החול ומנסה להפוך את הנוער לחרדי.
נוסח

בניגוד לרוב בתי הכנסת בארצות הברית ובעולם בכלל, מתפללים בבית כנסת זה לפי נוסח אשכנז המערבי, ובהתאם למנהגים שנהגו בקהילת האם בפרנקפורט. הקהילה ידועה בשמרנותה ובהקפדה על מנהגיה ועל אמירת כל הפיוטים. משתמשים בעיקר בסידורי ומחזורי רדלהיים, אבל יש מקומות שנוסח הקהילה שונה מנוסח רדלהיים, בדרך כלל בהתאם למנהג פרנקפורט.
מוסדות הקהילה

מעבר לקיומו של בית כנסת ובו מנייני תפילה ושיעורים כמקובל, הקהילה מפעילה מוסדות נוספים המעניקים שירותים דתיים לחבריה: מוסדות חינוך (בית ספר יסודי וחטיבת ביניים לבנים ולבנות, בית ספר תיכוני לבנים (ישיבה קטנה), וכולל), מקווה, חברה קדישא, מערכת כשרות, מעבדה לבדיקת שעטנז, וכו'.
לקריאה נוספת

מנהגי ישורון, בהוצאת הקהילה, נוא יארק תשמ"ח (רובו באנגלית).
Steven M. Lowenstein, Frankfurt on the Hudson: The German-Jewish Community of Washington Heights, 1933-1983, Its structure and Culture
הערות שוליים

↑  About the Kehilla, באתר קהל עדת ישורון, נצפה ב-23 בינואר 2020 (אנגלית).
↑  New York City – Reb Shimshon Raphael Hirsch Zt”l ‘Torah Im Derech Eretz’ Philosophy At Height Of Controversy, VIN News, 26 June 2008.
↑  נוסח ומנהגים, באתר הקהילה, נצפה 20 בינואר 2020. (באנגלית)
↑  אודות, באתר הקהילה, נצפה 20 בינואר 2020. (באנגלית)
| --- | --- |
בקרת זהויות :  NLI: 987007407664605171  LCCN: n91012449  VIAF: 150231009   WorldCat (עם VIAF): 150231009 
ערך זה הוא קצרמרבנושא יהדות. אתם מוזמנים לתרום לוויקיפדיה ו.
לוקה ג'ורג'ביץ'

לוקה ג'ורג'ביץ' (במונטנגרית: Лукa Ђорђевић; נולד ב־9 ביולי 1994) הוא כדורגלן מונטנגרי המשחק בקרמיוטיסה מליגת העל הסעודית בעמדת החלוץ.
קריירת מועדונים

ג'ורג'ביץ' התחיל את הקריירה שלו במחלקת הנוער של מוגרן בודווה, ובעונת 2010/2011 עלה לקבוצה הבוגרת כאשר הוא בן 17. עונה לאחר מכן הפך לשחקן הרכב והוא כבש 10 שערים ב-24 משחקים.
בקיץ 2012 חתם בזניט סנקט פטרבורג ומאז הוא חתום בה. ב-11 באוגוסט 2012, הוא עשה את הופעת הבכורה שלו במועדון בניצחון 0–5 נגד ספרטק מוסקבה. באוגוסט 2013 הושאל לטוונטה, ב-11 בינואר 2014 הבקיע את שער הבכורה שלו בטוונטה במשחק ידידות נגד אוסנבריק. ב-1 ביולי 2014 הושאל לסמפדוריה וב-2016 הושאל שוב, הפעם לפונפראדינה. בעונת 2016/2017 הבקיע את שער הבכורה שלו במדי זניט, במשחק נגד רוסטוב כשהבקיע בדקה ה-85 את השער השלישי של קבוצתו שהיה שער הניצחון במשחק שהסתיים בתוצאה 3:2. כמו כן הבקיע גם את שער הניצחון של זניט בדקה ה-92 במשחק במסגרת הליגה האירופית נגד מכבי תל אביב שנערך ב-16 בספטמבר 2017 והסתיים בניצחון זניט 3:4.
ב-2017 הושאל למשך עונה אחת לארסנל טולה, יחד עם ארטיום דזיובה ואיוואן נובוסלצב. ביולי 2018 אומנם חזר להתאמן בהרכב זניט, אך בעקבות מגבלה על מספר הזרים המותרים לשיתוף במשחקי הליגה הרוסית, זניט לא כללה אותו בסגל שלה לעונת 2018/2019 והוא השאל מחדש לארסנל טולה. באותה עונה התבלט כחלוץ מרכזי בקבוצה והיה מעורב בהעפלה של הקבוצה לרבע גמר הגביע הרוסי אחרי שהבקיע את השער הראשון של ארסנל טולה במשחק שמינית הגמר נגד אחמט גרוזני.
בקיץ 2019 עבר ללוקומוטיב מוסקבה. את הופעת הבכורה ערך במשחק הדרבי של מוסקבה נגד דינמו מוסקבה, שנערך ב-18 באוגוסט והסתיים בניצחון קבוצתו בתוצאה 1–3. באוקטובר 2020 הושאל למשך עונה אחת לארסנל טולה.
בקיץ 2021 עזב את רוסיה וחתם בויילה בולדקלאב מליגת העל הדנית. שנה אחר כך חזר לרוסיה וחתם בסוצ'י מהליגה הרוסית. את שער הבכורה הבקיע במשחק המחזור ה־18 ב־5 במרץ 2023, מול צסק״א מוסקבה, במשחק שבו הבקיע דאבל ובכך השיג ניצחון לקבוצתו.
ב-11 בפברואר 2024 ג'ורג'ביץ' חתם באבהא מליגת העל הסעודית.
קריירה בינלאומית

באוגוסט 2012 זומן לראשונה לסגל נבחרת מונטנגרו. ב-11 בספטמבר 2012 הוא ערך את הופעת הבכורה שלו בנבחרת בניצחון 0–6 נגד סן מרינו, אז גם הבקיע ראשון, מה שהיה לשער הבכורה שלו. ג'ורג'ביץ' פעיל גם בנבחרת הצעירה של מונטנגרו.
הערות שוליים

↑  "Зенит — Ростов (3:2) 12 августа. Чемпионат России по футболу. 2016-17. Протокол матча". news.sportbox.ru. נבדק ב-2016-08-14.
וילהלם קולה

| --- | --- |

 לידה:  2 בנובמבר 1868 Lerbach, הרפובליקה הפדרלית של גרמניה 
 פטירה:  10 במאי 1935 (בגיל 66) ויסבאדן 
 התמחות:  מיקרוביולוגיה
 תפקידים:  רופא צבאי, אימונולוג, מרצה באוניברסיטה 
 
וילהלם קולה (בגרמנית: Wilhelm Kolle;‏ 2 בנובמבר 1868, סקסוניה התחתונה – 10 במאי 1935, ויסבאדן) היה רופא ומיקרוביולוג גרמני. הוא ידוע כמפתח חיסונים מחבר ספרים בנושא רפואה. יחד עם היינריך הטש, של הספר המפורסם בקטריולוגיה ניסיונית, אחת העבודות הסמכותיות ביותר במיקרוביולוגיה במחצית הראשונה של המאה ה-20.
וילהלם קולה למד רפואה בבית הספר לרפואה באוניברסיטת גטינגן ואחר כך באוניברסיטת האלה-ויטנברג ובאוניברסיטת וירצבורג. בשנים 1893–1897 הוא היה עוזרו של רוברט קוך במכון למחלות זיהומיות. בשנים 1897–1900 הוא היה באפריקה תוך ביצוע מחקרים על מחלות שונות בדרום אפריקה ובמצרים.
בשנת 1901 וליהלם קולה חזר לאימפריה הגרמנית ומונה למנהל מחלקה במכון למחלות זיהומיות בברלין. בשנת 1906 הוא קיבל מינוי של פרופסור באוניברסיטת ברן.
במהלך מלחמת העולם הראשונה וילהלם קולה עסק במתן חיסונים נגד דיפתריה וכולרה. בשנת 1917 הוא מונה למנהל "מכון ארליך" לאחר פאול ארליך שיסד את המכון.
וילהלם קולה תרם רבות בתחום סרולוגיה, מיקרוביולוגיה וכימותרפיה. בשנת 1896 הוא פיתח חיסון יעיל נגד כולרה. בשנת 1906 הוא כתב ספר במיקרוביולוגיה תוך שיתוף פעולה עם היינריך הטש.
וילהלם קולה הוא אביו של הצייר הלמוט קולה.
אנגלי בניו יורק

| --- | --- |

 בימוי:  ריצ'רד לקסטון 
 שחקנים ראשיים:  ג'ון הרט דניס או'הר ג'ונתן טאקר סווזי קורץ סינת'יה ניקסון
 מוזיקה:  פול אינגלישביי 
 צילום:  Yaron Orbach 
 מדינה:  הממלכה המאוחדת הממלכה המאוחדת
 חברה מפיצה:  נטפליקס, אייטונס 
 שיטת הפצה:  הורדה דיגיטלית, וידאו על פי דרישה 
 הקרנת בכורה:  7 בפברואר 2009 
 משך הקרנה:  74 דק' 
 שפת הסרט:  אנגלית 
 סוגה:  סרט ביוגרפי, סרט דרמה, סרט להט"בי 
 דף הסרט ב־IMDb
 
אנגלי בניו יורק (באנגלית: An Englishman in New York) הוא סרט ביוגרפי משנת 2009, המתעד את שנותיו של הסופר האנגלי והגיי אייקון קוונטין קריספ בניו יורק. בסרט במככב ג'ון הרט, ששב לגלם שוב את דמותו של קריספ, אותה כבר גילם בעבר בסרט "עובד המדינה העירום" משנת 1975.
שמו של הסרט מבוסס על השיר Englishman In New York שנכתב אודות קריספ על ידי סטינג עבור אלבומו …Nothing Like the Sun משנת 1987.
תקציר העלילה

הסרט עוקב אחר המעבר של קוונטין קריספ בסוף שנות השבעים מלונדון לעיר ניו יורק, שם הוא מתקבל בחום על ידי ידוענים ואמנים. קריספ הופך לסלבריטאי מקומי, ומאוחר יותר לסלבריטאי לאומי, וכותב עבור כתבי עת בניו יורק. הוא נאבק למצוא את דרכו, בין השאר בשל הערות מרושעות שהוא משמיע במהלך משבר האיידס בארצות הברית וסירובו לחזור בו מדבריו.
קריספ מתיידד ועוזר לקדם את האמן פטריק אנגוס. בשנות ה-90 הוא ממשיך בהופעות פומביות רבות, לרבות מופע זוגי עם השחקנית פני ארקייד. הוא מופיע בסרטה של סאלי פוטר "אורלנדו" בתפקיד אליזבת הראשונה, מלכת אנגליה ובהופעתו האחרונה בארצות הברית, הוא מופיע בגיי בר בטמפה, פלורידה, שם הוא עורך Q&A עם הקהל.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| ג'ון הרט | קוונטין קריספ |  |
| דניס או'הר | פיליפ סטיל | דמות בדיונית, אך מבוססת על שניים מחבריו של קריספ - פיליפ וורד וטום סטיל |
| ג'ונתן טאקר | פטריק אנגוס | אמן אמריקאי, ידידו של קריספ |
| סווזי קורץ | קוני קלוזן | האמרגנית של קריספ |
| סינת'יה ניקסון | פני ארקייד | אמנית אמריקאית שמתעניינת בקריספ |
ביקורות

באתר האינטרנט Rotten Tomatoes, לסרט יש דירוג של 67%, המבוסס על 9 ביקורות, וציון ממוצע של נקודות מתוך 10.‏
פרסים

בשנת 2010, הסרט היה מועמד בטקס פרסי התקשורת של הליגה ההומו-לסבית נגד השמצה ה-21 לפרס סרט טלוויזיה או מיני סדרה הטובים ביותר. "אנגלי בניו יורק" לא זכה בפרס זה, שבו זכה בסופו של דבר הסרט "תפילות לבובי".
הערות שוליים

1 2 3 4 5  Schreiber, Dominic (22 באוגוסט 2008). "Cynthia Nixon joins 'Englishman'". Variety. Penske Business Media. ארכיון מ-17 בספטמבר 2008. נבדק ב-24 בספטמבר 2008. {{cite news}}:  (עזרה)
↑  "An Englishman in New York (2009)". Rotten Tomatoes. Fandango Media. נבדק ב-22 ביוני 2018. {{cite web}}:  (עזרה)
↑  "21st Annual GLAAD Media Awards – English Language Nominees". Gay & Lesbian Alliance Against Defamation. 2010. ארכיון מ-30 בינואר 2010. נבדק ב-21 בפברואר 2010. {{cite web}}:  (עזרה)
מימין לשמאל: סווזי קורץ, ג'ון הרט, סינת'יה ניקסון.
ויליאם טרוסט-אקונג

ויליאם פול טרוסט-אקונג (באנגלית: William Paul Troost-Ekong; נולד ב-1 בספטמבר 1993) הוא כדורגלן ניגרי המשחק בעמדת הבלם באל-ח'ולוד.